**265/2020. (XII. 28.) „kt.” sz. határozat**

**a nem közművel összegyűjtött háztartási szennyvíz begyűjtésére és átadására vonatkozó közszolgáltatási szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban és a vízgazdálkodásról szóló 1995. évi LVII. törvény 44/G. § (1) bekezdésében biztosított jogkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján az alábbiak szerint dönt:

1. A Képviselő-testület úgy dönt, hogy a nem közművel összegyűjtött háztartási szennyvizek begyűjtésére és a kijelölt átadási helyen történő átadására új közszolgáltatási szerződést köt a Tiszamenti Regionális Vízművek Zrt.-vel (5000 Szolnok, Kossuth L. u. 5.) 2021. január 1-2024. december 31-ig terjedő időtartamra.
2. A Képviselő-testület felhatalmazza Karcag Városi Önkormányzat Polgármesterét, hogy az 1. pontban meghatározott közszolgáltatási szerződést és esetleges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. TRV Zrt. Karcai Üzemmérnöksége (5000 Szolnok, Kossuth L. út 5.)

Karcag, 2020. december 22.

|  |  |
| --- | --- |
|  | **(: Szepesi Tibor :)** |
|  | polgármester |